টাইমস অব ইন্ডিয়ায় প্রকাশ, সেদিন অনুষ্ঠানটির ফাইনাল রাউন্ডের শুট চলছিল। হঠাৎ দেখা যায়, গরুর গাড়িতে চড়ে বসেছিলেন শাহরুখ। আর তা ঠেলতে ঠেলতে নিয়ে আসেন সালমান। মঞ্চে শাহরুখ খানের এভাবে আগমনে চমকে ওঠেন দর্শকরা। ঠিক যেন শাহরুখ ও সালমানের ১৯৯৫ সালের সুপারহিট ছবি ‘করণ-অর্জুন’-এর মতো সহোদর ভাইয়ের ভালোবাসার বহির্প্রকাশ। বলি সূত্রের খবর, নিজেদের মধ্যে মন কষাকষি মিটিয়ে ফেলেছেন বলিউডের এ করণ-অর্জুন জুটি। শেষবার সোনম কাপুরের বিয়েতে একসঙ্গে নেচেছেন তারা।